**R O M Â N I A (nu produce efecte juridice)\***

**JUDEŢUL MUREŞ MUNICIPIUL TÎRGU MUREŞ VICEPRIMAR,**

**Administraţia Domeniului Public dr. Makkai Grigore**

**Biroul Parcări, Garaje şi Ridicări Maşini**

**Nr. 22189/2382 din 04.04.2019.**

**E X P U N E R E D E M O T I V E**

**pentru aprobarea Caietului de Sarcini şi a Regulamentului privind activitatea de ridicare, transport, depozitare și eliberare a vehiculelor staționate neregulamentar, precum şi a celor fără stăpân şi abandonate pe domeniul public sau privat al Municipiului Tîrgu Mureş**

Prin Decizia I.C.C.J. nr. 9/2015, s-a stabilit că procedura de aplicare a măsurii tehnico-administrative constând în ridicarea vehiculelor staționate/oprite neregulamentar pe partea carosabilă, prevăzută de art. 64 și art. 97 alin. (1) lit. d) și alin. (6) din O.U.G. nr. 195/2002, republicată, nu poate fi reglementată prin hotărâri ale consiliilor locale. Datorită acestei Decizii, activitățile de ridicare, transport și depozitare ale vehiculelor staționate/oprite neregulamentar nu au mai fost aplicate la nivel de municipiu.

Consecința rezultată este că a crescut numărul conducătorilor de autovehicule care staţionează neregulamentar pe domeniul public/privat al Municipiului Tîrgu Mureş sau desfăşoară diferite activităţi comerciale pe domeniul public/privat al Municipiului Tîrgu Mureş în alte locaţii decât cele special amenajate.

Prin H.G. nr. 965/2016 pentru modificarea și completarea Regulamentului de aplicare a O.U.G. nr. 195/2002, aprobat prin H.G. nr. 1391/2006, **s-au instituit norme juridice care conferă autorităților publice locale și administratorului drumului public atribuții privind ridicarea vehiculelor**.

Ținând cont de necesitatea fluidizării traficului rutier, respectiv descongestionarea drumurilor publice din Municipiul Tîrgu Mureş precum şi de prevederile H.G. nr. 965/2016, conform cărora se stabilesc condiţiile privind aplicarea măsurii tehnico-administrative de ridicare a vehiculului care staţionează neregulamentar pe partea carosabilă, propunem în completarea sancţiunilor prevăzute de Ordonanţa de Urgenţă nr. 195 din 12 decembrie 2002, republicată şi actualizată, privind circulaţia pe drumurile publice, aplicarea măsurii complementare de ridicare, transport şi depozitarea vehiculelor/ autovehiculelor/remorcilor care staţionează neregulamentar pe domeniul public/privat al Municipiului Tîrgu Mureş, prin aprobarea unui caiet de sarcini şi a unui regulament privind organizarea acestei activităţi.

Având în vedere cele expuse, supunem aprobării Consiliului Local al Municipiului Tîrgu Mureş proiectul de hotărâre alăturat.

**Aviz favorabil al**

**Administraţiei Domeniului Public**

**Ing. Florian Moldovan**

Şef B.P.G.R.M

Ec. Popasav Cristinel

\*Actele administrative sunt hotărârile de Consiliu Local care intră în vigoare şi produc efecte juridice după îndeplinirea condiţiilor prevăzute de art. 45-49 din Legea nr. 215/2001 R

**R O M Â N I A** (nu produce efecte juridice)\* **JUDEŢUL MUREŞ MUNICIPIUL TÎRGU MUREŞ**

**CONSILIUL LOCAL MUNICIPAL T]RGU MUREŞ VICEPRIMAR,**

**dr. Makkai Grigore**

**H O T Ă R Â R E A nr.\_\_\_\_**

**din\_\_\_\_\_\_\_\_\_\_\_\_\_\_\_\_\_\_2019**

**pentru aprobarea Caietului de Sarcini şi a Regulamentului privind activitatea de ridicare, transport, depozitare și eliberare a vehiculelor staționate neregulamentar, precum şi a celor fără stăpân şi abandonate pe domeniul public sau privat al Municipiului Tîrgu Mureş**

**Consiliul local municipal Tîrgu Mureş, întrunit în şedinţă ordinară de lucru,**

Văzând Expunerea de motive a Serviciului Public Administrația Domeniului Public prin Biroul Parcări, Garaje și Ridicări Mașini nr. \_22189/2382\_ din \_04.04.2019.\_ *pentru aprobarea Caietului de Sarcini şi a Regulamentului privind activitatea de ridicare, transport, depozitare și eliberare a vehiculelor staționate neregulamentar, precum şi a celor fără stăpân şi abandonate pe domeniul public sau privat al Municipiului Tîrgu Mureş*,

Având în vedere prevederile:

- art. 64 și art. 128, alin. (1), lit. g) din O.U.G. nr. 195/2002 privind circulația pe drumurile publice, republicată, cu modificările și completările ulterioare;

- art. 203^1 – art. 203^4 din H.G. nr. 1391/2006 pentru aprobarea Regulamentului de aplicare a O.U.G. nr. 195/2002, cu modificările și completările ulterioare;

- art. 7, lit. h) și k) din Legea nr. 155/2010 a poliției locale, republicată, cu modificările și completările ulterioare

În temeiul prevederilor art. 36, alin. (1) și alin. (2), lit. c) și d), art. 45, alin. (1) şi art. 115, alin. (1), lit. „b” din Legea nr. 215/2001 privind administraţia publică locală, republicată,

**H o t ă r ă ş t e :**

**Art.1.** Se aprobă Regulamentul de ridicare, transport, depozitare și eliberare a autovehiculelor/vehiculelor staționate, parcate neregulamentar pe domeniul public/privat al Municipiului Tîrgu Mureş, conform Anexei nr.1 care face parte integrantă din prezenta hotărâre.

**Art.2**. Se aprobă caietul de sarcini privind activitatea de ridicare, transport, depozitare si eliberare a vehiculelor staționate neregulamentar, fără stăpân si abandonate pe domeniul public sau privat al Municipiului Târgu-Mureș, conform anexei nr. 2, care face parte integrantă din prezenta hotărâre.

**Art.3** Cuantumul tarifului de ridicare, transport și depozitare a vehiculelor staționate, parcate neregulamentar pe domeniul public se percepe de la proprietarii sau utilizatorii acestora, persoane fizice sau juridice, conform Regulamentului care face parte integrantă din prezenta hotărâre.

**Art.4.** Cu aducerea la îndeplinire a prezentei hotărâri se încredinţează Executivul Municipiului Tîrgu Mureş prin Administraţia Domeniului Public – Biroul Parcări, Garaje şi Ridicări Maşini și Direcţia Poliţia Locală.

**Art. 5.** Prezenta hotărâre se înaintează pentru informare Serviciului Rutier din cadrul I.P.J. Mureș.

**Art.6**. În conformitate cu prevederile Art. 19 alin. 1, lit. e din Legea nr. 340/2004, republicată, privind Instituţia Prefectului şi Art. 3 alin.1 din Legea 554/2004 Legea contenciosului administrativ, prezenta Hotărâre se înaintează Prefectului judeţului Mureş pentru exercitarea controlului de legalitate.

**Viză de legalitate**

**Secretarul Municipiului Tîrgu Mureş**

**Director executiv D.J.C.A.A.P.L.**

**Buculei Dianora – Monica**

**\***Actele administrative sunt hotărârile de Consiliu Local care intră în vigoare şi produc efecte juridice după îndeplinirea condiţiilor *prevăzute* de art. 45-49 din Legea nr. 215/2001